Z A P I S N I K

1. konstituirajuće sjednice Vijeća Mjesnog odbora Prečko, održane 25. lipnja 2021.


Sjednica se održava u velikoj dvorani u Područnom uredu Trešnjevka, Park Stara Trešnjevka 2, dvorana 314, s početkom u 11:00 sati.

Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju pročelnice Gradskog ureda za mjesnu samoupravu, sjednici predsjedava Marijana Hrestak voditeljica Područnog odsjeka Trešnjevka-jug.
Nakon intoniranja himne Republike Hrvatske i kraćeg pozdravnog govora predsjedateljica konstatira nazočnost 10 od 11 članova Vijeća i otvara konstituirajuću sjednicu Vijeća Mjesnog odbora Prečko.
NAZOČNI IZABRANI ČLANOVI VIJEĆA:

Miro Bašić, Vildana Botonjić, Dominik Gluhinić, Biserka Kopčok, Tonkica Marić, Marko Palada, Nenad Stepinac, Mirjana Sporiš, Branka Štrkalj, Ivana Tolić.
NENAZOČNI ČLANOVI VIJEĆA:

Tihana Ležaić Paitz
OSTALI NAZOČNI:


- Marijana Hrestak, voditeljica Područnoga odsjeka Trešnjevka-jug


- Zvonimir Mikša, stručni referent u Gradskom uredu za mjesnu samoupravu

- Anton Ljevar, stručni referenti u Gradskom uredu za mjesnu samoupravu

            - Afan Mehmedović, viši stručni referent u Gradskom uredu za mjesnu samoupravu

            - Božidarka Ciglar, viša stručna suradnica u Gradskom uredu za mjesnu samoupravu

Na prijedlog predsjedateljice Vijeće bez rasprave, jednoglasno, utvrđuje

DNEVNI RED

1. Osnivanje i izbor Mandatnog povjerenstva

2. Izvješće Mandatnog povjerenstva o provedenim izborima za članove Vijeća
Mjesnog odbora Prečko
3. Polaganje prisege članova Vijeća

4. Izbor predsjednika Vijeća
5. Izbor potpredsjednika Vijeća

6. Pitanja i prijedlozi
Predsjedateljica pojašnjava da je sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova.

Na temelju uvida u službene rezultate izbora članova Vijeća Gradske četvrti Trešnjevka - jug konstatirano je da je najviše glasova dobila kandidacijska lista: MOŽEMO! – POLITIČKA PLATFORMA – ZAGREB JE NAŠ! – NOVA LJEVICA – ZELENA ALTERNATIVA – ODRŽIVI RAZVOJ HRVATSKE – ZA GRAD te da je prva izabrana članica Vijeća na toj listi gospođa Vildana Botonjić.

Sjednicom nastavlja predsjedati izabrana članica Vijeća Vildana Botonjić.

Ad 1. Osnivanje i izbor Mandatnog povjerenstva
Predsjedateljica predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave, Vijeće jednoglasno, donosi

Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Mjesnog odbora Prečko (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove

  Vijeća, o izabranim članovima Vijeća, o podnesenim ostavkama, mirovanju mandata 

   izabranim članovima  i o zamjenicima članova koji započinju obavljati dužnost člana Vijeća 

   te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u 

   slučajevima utvrđenim Statutom Grada Zagreba i Odlukom o izborima članova vijeća 

   gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


za predsjednika: Biserka Kopčok;


za članove:        1. Ivana Tolić  i




   2.Dominik Gluhinić

Predsjedateljica poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 
Predlaže desetominutnu stanku. S radom se nastavlja u 11:20 sati.

Ad 2. Izvješće Mandatnog povjerenstva o provedenim izborima za članove Vijeća Mjesnog odbora Prečko s prijedlogom za verifikaciju mandata članovima Vijeća 
Članovima Vijeća podijeljeno je Izvješće.
Predsjednica Mandatnog povjerenstva podnosi izvješće o provedenim izborima za članove Vijeća Gradske četvrti Trešnjevka - jug s prijedlogom za verifikaciju mandata članovima Vijeća. (Potpisano izvješće prilaže se ovom zapisniku.) 

Predsjedateljica otvara raspravu.


Bez rasprave Vijeće jednoglasno, donosi

Z A K LJ U Č A K

o Izvješću Mandatnog povjerenstva
           I. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Mjesnog odbora Prečko:


1. MIRO BAŠIĆ 


SDP

2. VILDANA BOTONJIĆ

MOŽEMO!, ZAGREB JE NAŠ!, NL, Zelena  
                                                           alternativa –  OraH, ZA GRAD       

3. DOMINIK GLUHINIĆ

HDZ, HSLS, HSU

4. BISERKA KOPČOK


MOŽEMO!, ZAGREB JE NAŠ!, NL, Zelena  
                                                           alternativa –  OraH, ZA GRAD       

5. TONKICA MARIĆ


HDZ, HSLS, HSU



6. TIHANA LEŽAIĆ PAITZ

MOŽEMO!, ZAGREB JE NAŠ!, NL, Zelena  
                                                           alternativa –  OraH, ZA GRAD       

7. MARKO PALADA  


MOŽEMO!, ZAGREB JE NAŠ!, NL, Zelena  
                                                           alternativa –  OraH, ZA GRAD       

8. MIRJANA SPORIŠ


MOŽEMO!, ZAGREB JE NAŠ!, NL, Zelena  
                                                           alternativa –  OraH, ZA GRAD       

9. NENAD STEPINAC


DP, ZELENA LISTA

10. 
BRANKA ŠTRKALJ


SDP

11. IVANA TOLIĆ

 
MOŽEMO!, ZAGREB JE NAŠ!, NL, Zelena  
                                                           alternativa –  OraH, ZA GRAD       


3. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.

Ad 3. Polaganje prisege članova Vijeća

Predsjedateljica čita tekst prisege i poimence proziva članove Vijeća kojima su verificirani mandati (osim odsutne članice Vijeća), a članovi izgovaraju riječ „PRISEŽEM“.

/Potpisani tekstovi prisege članova Vijeća prilažu se spisu./

Ad 4. Izbor predsjednika Vijeća

Predsjedateljica obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća.
Prijedlog da se za predsjednicu izabere Vildana Botonjić podnijeli su članovi: Biserka Kopčok, Marko Palada, Mirjana Sporiš i Ivana Tolić. /Prijedlog se prilaže spisu./
Predsjedateljica otvara raspravu.


Budući da nitko ne traži riječ, predsjedateljica poziva izabrane članove Vijeća da se o prijedlogu izjasne dizanjem ruke.

Za kandidatkinju Vildanu Botonjić glasovalo je 7 članova Vijeća, a 3 člana Vijeća su suzdržana.


Predsjedateljica utvrđuje da je Vildana Botonjić dobila većinu glasova svih članova Vijeća i konstatira da Vijeće donosi
Z A K LJ U Č A K

o izboru predsjednice Vijeća Mjesnog odbora Prečko


1. Za predsjednicu Vijeća Mjesnog odbora Prečko izabrana je Vildana Botonjić.


2. Ovaj će zaključak biti objavljen na oglasnoj ploči u sjedištu Mjesnog odbora.


Predsjednica zahvaljuje članovima Vijeća na ukazanom joj povjerenju i nastavlja predsjedati.
Ad 5. Izbor potpredsjednika Vijeća

Predsjednica obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjednika Vijeća.
Prijedlog da se za potpredsjednicu izabere Biserka Kopčok podnijeli su članovi: Vildana Botonjić, Marko Palada, Mirjana Sporiš i Ivana Tolić. /Prijedlog se prilaže spisu./
Predsjednica otvara raspravu.


Budući da nitko ne traži riječ, predsjednica poziva izabrane članove Vijeća da se o prijedlogu izjasne dizanjem ruke. 


Za kandidatkinju Biserku Kopčok glasovalo je 7 članova Vijeća, a 3 člana Vijeća je SUZDRŽANO.
Predsjednica utvrđuje da Biserka Kopčok dobila većinu glasova svih članova Vijeća i konstatira da Vijeće donosi
Z A K LJ U Č A K

o izboru potpredsjednice Vijeća Mjesnog odbora Prečko


1. Za potpredsjednicu Vijeća Mjesnog odbora Prečko izabrana je Biserka Kopčok.


2. Ovaj će zaključak biti objavljen na oglasnoj ploči u sjedištu Mjesnog odbora.

Ad 6. Pitanja i prijedlozi

Predsjednica Vijeća upućuje članove Vijeća da predaju popunjene upitnike o osobnim podacima, izjave i potpisane prisege djelatnicima Gradskog ureda za mjesnu samoupravu.

Budući da nitko od članova ne traži riječ, predsjednica konstatira da je dnevni red iscrpljen i zaključuje konstituirajuću sjednicu.
Dovršeno u 11:30 sati.

KLASA: 026-02/21-002/834
URBROJ: 251-06-11-1506-21-14
Zagreb, 25. lipnja 2021.

Zapisnik sastavio:  





         Predsjednica
Zvonimir Mikša





Vijeća Mjesnog odbora

   Prečko
                                                                                                                                  Vildana Botonjić, v. r.
